VS002066
Datum: 2001-03-13T01:00:00.000+01:00
datum_sodbe_i_stopnje: 2005-02-20T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 4.700.000,00 SIT
opombe: II Ips 668/2007 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 10 do 15 let

Osnovnošolka, kasneje dijakinja.

## Škodni dogodek

Poškodba pri padcu z bradlje pri šolskem pouku.

## Poškodba

Večfragmentarni zlom proksimalnih diafiz koželjnice in podlahtnice odprtega tipa I. stopnje, ukleščenje ulnarnega živca v zlom podlahtnice in delno ohromitev ulnarnega živca.

## Telesne bolečine

3.755,63 EUR (prej 900.000,00 SIT) 2 dni hude, 21 dni srednje, 90 dni lažje, ki se ji občasno še vedno pojavljajo ob spremembi vremena in fizični obremenitvi roke.

#### Hospitalizacija

6 dni, operirana v splošni narkozi.

#### Rehabilitacija

Dolgotrajna fizioterapija z nošenjem dinamičnih opornic v trajanju več kot 4 mesece.

#### Nevšečnosti med zdravljenjem

Podvržena prevezovanju, jemanju šivov in drenov,  pogosto izpostavljena RTG, skupaj 7 mesecev zdravljenja.

## Strah

2.503,76 EUR (prej 600.000,00 SIT) Hud in intenziven primarni strah, nekaj dni intenziven sekundarni strah ob spoznanju, da ne čuti in ne more gibati prstov; v strahu za izid zdravljenja je bila vsaj še 4 mesece, saj se je stanje počasi popravljalo; bala se je tudi, ko so ji povedali ob pregledu RTG slik, da ima poškodovan živec, ob sami operaciji pa so ji povedali, da ne vedo, če bo čutila zadnja dva prsta.

## Zmanjšanje življenjske aktivnosti

12.518,78 EUR (prej 3.000.000,00 SIT) Zmerna redukcija motoričnih enot in senzorični izpad za približno 1/3, kar predstavlja oslabljeno moč sicer dominantne desne roke in izpad v občutku zlasti v prstih. Močno je ovirana pri vsakodnevnih aktivnostih, športu (prenehala je s smučanjem, saj so ji rekli, da roka pri ponovnem padcu ne bi več zacelila; do 7. razreda je trenirala badminton, nato pa je s tem prenehala, ker je prenaporno za roko) in določenih spretnostih, ki so potrebne pri igranju inštrumentov (pred poškodbo je igrala klavir v glasbeni šoli) in drugih finih opravilih, kar jo zelo moti (v prostem času se dolgočasi in veliko časa preživi z gledanjem televizije). Odsvetovana ji je odstranitev kostnih plošč in vijakov zaradi nevarnosti iatrogene poškodbe živca, ki je zabrazgotinjen v predelu zaceljenih zlomov; osteosintetski material je ostal v njej, kar lahko dolgoročno povzroča preobčutljivostne reakcije telesa na tujek in bo verjetno potrebna kasnejša odstranitev tega materiala.V desni roki ne more nositi težjih bremen, v šoli je oproščena telovadbe v vseh disciplinah, igre z žogo so ji prepovedane (pri telovadbi pomaga učiteljici zapisovati ocene ali sodi); v 8. razredu neocenjena pri telovadbi, v prvih treh letnikih ocenjena le iz teka, za ostalo dela seminarske naloge.

## Skaženost

834,59 EUR (prej 200.000,00 SIT) Dolga brazgotina (15 do 20 cm) na desnici, ki je vidna od daleč pri nošenju kratkih majic; priteguje poglede, vprašanja, tožnici je neprijetno, roko skriva.

---

ZOR člen 200, 203